Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4208

(4) E társulás rendelkezéseinek, amelyeket az e jegyzőkönyv I. része (2) bekezdésének harmadik albekezdésében említett tárgyalások során határoznak majd meg, ugyancsak figyelembe kell venniük az afrikai, az indiai-óceáni, a csendesóceáni és a karibi térségben található független fejlődő nemzetközösségi országokra, valamint a társult afrikai és malgas államokra jellemző sajátos gazdasági körülményeket, a társulás keretein belül szerzett tapasztalatokat, a társult államok kívánságait, valamint az általános preferenciális rendszer bevezetésének ezen országokra gyakorolt hatásait. 2004/60/II. szám III. A Közösség határozott célja az ebben a jegyzőkönyvben említett minden olyan ország érdekeinek védelme, amelynek gazdasága jelentős mértékben függ az elsődleges termékek, és különösen a cukor exportjától. A cukorkérdést e keretek között kell megoldani, szem előtt tartva, hogy az export tekintetében a cukor milyen fontos szerepet tölt be számos fent említett ország, és különösen a nemzetközösségi országok gazdaságában.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes